Buhari ya kaddamar da sabuwar offishin EFCC - Hausa - Pulse.ng
Buhari ya kaddamar da sabuwar offishin EFCC
Sabuwar ofishin zai kasance ainihin cibiyar hukumar na din-din-din bayan ta kwashi shekaru da dama tana zaman haya.
L-R (front row): Secretary-General of the Commonwealth of Nations, Patricia Scotland; former South African President, Thabo Mbeki; Speaker of the Nigerian House of Representatives, Yakubu Dogara; President Muhammadu Buhari and Acting Chairman of the Economic and Financial Crimes Commission (EFCC), Ibrahim Magu at the commissioning of the EFCC's new head office in Abuja
Jim kadan bayan saukar sa daga jihar Jigawa inda ya kai ziyarar aiki na kwana biyu, shugaba Muhammadu Buhari ya kaddamar da taron bude sabuwar shelkwatar hukumar dake yaki da masu yi ma tattalin arzikin kasa zamba.
An gina sabuwar hedkwatar EFCC da naira biliyan ashirin da hudu (N24BN).
A jawabin sa wajen kaddamar da cibiyar, shugaban yace matakin da gwamnatin sa ta dauka wajen yakar cin hanci da rashawa mataki ne na kubutar da kasar ba don tuhumar wasu tsararrun mutune ba don wata manufa daban.
New EFCC HQ
(Twitter/@commonwealthsec)
Tun a cikin shekarar 2010 gwamnatin tsohon shugaban kasa Goodluck Jonathan ta amince da gina ofishin mai benen hawa goma.
Tuni dai wasu ke cece-kuce game da kudin da aka kashe kan gina sabuwar ofishin.
Shugaban hukumar, Ibrahim ya sha suka bisa kashe N24bn sabanin ainihin naira biliyan 18 wanda aka kayyade tun asali. An kammala ginin ne bisa canji da aka samu na darajar kudin Nijeriya.
Yayin da ya zanta da gidan telebijin na Channels, Magu yayi karin haske game da kudin da aka kashe wajen gina ofishin. A cewar shi, ya bar al&apos;amarin ga jama&apos;a domin suma su zo su gan ginin kana su bada shaidar yanayin aikin da suka gani da yanayin tsare-tsare da aka yi.
Sabuwar cibiyar zata kasance tamkar ta cibiyar FBI ta kasar Amurka.
A makon da ya gabata, shugaban majalisar dattawa Bukola Saraki tare da takwaran sa na majalisar wakilai, Yakubu Dogara sun ziyarci sabuwar ofishin.
Sun yaba ma hukumar EFCC bisa aikin da aka yi wajen gina cibiyar tare da bada tabbacin cigaba da goyon bayan hukumar wajen kawo karshen cin hanci da rashawa.
Shugaban Kasa Buhari ya amshi bakoncin iyalen marigayi Martin Luther King a fadar sa
Shugaban kasa Shugaba Buhari yayi ganawan sirri da tsohon mataimakin shugaban kasa Namadi Sambo
Shugaban kasa Buhari ya sauka jihar Adamawa inda zai kaddamar da wasu ayyukan raya kasa(Hotuna)